அரிதாரம்

அரிதாரம் பி. முரளி அன்றாட வாழ்க்கையின் ! அத்தியாயங்களுக்கு ! அழகூட்ட முயன்று ! அரிதாரம் பூசிப்பூசி ! வெறுத்துவிட்ட ! வறண்ட உதடுகளுக்கு ! தவணை முறையில் ! செயற்கையாய் ! உயிரெனும் ! செரிவூட்டப்படுகின்றது...... ! காற்றின் எதிர்திசைப்பறவையாய் ! இறுகிய மனதும் ! தளர் நடையுமாய் ! வழியில் வரும் ! பரிட்சயமானவர்களின் ! புன்னகைக்குத் திணறும் ! உதடுகள் ! உதிர்த்துவிட்டுச்செல்லும் ! ஒப்புக்கொன்றை..... ! அதிகார வர்க்கத்தின் ! புரிதலின் அலைவரிசையில் ! அவசரமாய் ! தவறி வரும் வார்த்தைகள் ! இதயம் கிழித்து ! உதிரம் பருக ! இயலாமையின் விளிம்பில் ! ஒளிப்படக்கருவியின் முன் நிற்கும் ! செயற்கை புன்னகையாய் ! அலுத்து விடுகின்றது ! அலுவலக வாழ்க்கை ! சில தனிமைகள் ! சில மௌனங்களென ! இதயத்தாடையில் ! மென்று துப்பும் ! கசப்பான உணர்வுகளில் ! அவசியமற்ற ! போலிப்புன்னகைகளிலிருந்து ! விடுவித்துக்கொள்ள ! ஒரு வேளை ! விலங்கினமாய் பிறந்திருந்தால் ! சிறப்பாய் இருந்திருக்குமென்று ! தோன்றும் தருணங்களில் ! நிலவொளியை உள்ளங்கையில் ! அள்ளி உயர்த்திப்பிடித்து ! சிதறடிக்கும் அரிதாரத்தின் ! அர்த்தம் தெரியாத ! மழலைச்சிரிப்பு ! தெளிந்த பிரவாகமாய் ! நம் மனசுக்குள் ! சிதிலமடைந்த உணர்வுகளின் ! சாம்பலில் ! சில்லென்றதொரு ! கவிதை எழுதிச்செல்லும்